《少保左丞叶公挽诗二首 其一》
宋代·刘一止

四纪声华旧，三朝道义尊。微言真自乐，博识更谁论。

翰墨馀千载，哀荣付九原。松杉倚幢节，愁绝暮烟昏。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。